Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Снежана Михајловска со службена легитимација број 0024, Сејди Џемаили со службена легитимација број 0015 и Зорица Цветковска со службена легитимација број 0006, изврши редовен инспекциски надзор над субјектот на инспекциски надзор ЈУ Меѓуопштински центар за социјална работа Велес,со седиште на ул. Надна Бутникошарова број 3, Велес, застапуван од ВД Директорот Азиза Џини и со Записник ИП1 број 16-391 од 12.10.2021 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019,302/20, 311/20, 163/2021) го донесе следното

**Р Е Ш Е Н И Е**

Се наредува на Азиза Џини, ВД Директор на ЈУ Меѓуопштински центар за социјална работа Велес (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

 1. Центарот, во постапката за преиспитување на фактите и условите за користење на правото надоместок на плата за скратено работно време, да обезбеди доказ, односно потврда за другиот родител за заснован работен однос на неопределено или определено време, согласно член 55 и 273 од Законот и член 4 од Правилникот за начинот за остварување на правото на надоместок на плата за скратено работно време, образецот на барањето и документацијата (,,Службен весник на РСМ,, број 104/19).

 Центарот, доколку утврди дека на другиот родител му престанал работниот однос, да донесе решение за престанок на користење на правото и да води постапка за враќање на неосновано примените средства и надоместок на штета, согласно член 301- 305 од Законот.

**Рокот за извршување на изречената инспекциска мерка изнесува 30 дена од приемот на решението и постојано**

 2. Центарот, во постапката за преиспитување на фактите и условите за користење на правото надоместок на плата за скратено работно време, по утврдување на фактичката состојба по однос на висината на просечната нето плата за полно работно време на родителот исплатена во претходната година или просечната нето плата за скратено работно време исплатена во претходната година, правилно да ја определи висината на надоместокот на плата за скратено работно време и да донесува решение за остварување на правото со примена од први јануари, согласно член 55 од Законот.

 Центарот, во насока на горенаведеното, да ги преиспита донесените решенија за остварување на правото и во зависност од утврдените приходи на родителот, доколку има промена во висината на надоместокот, да ја исплати разликата.

**Рокот за извршување на изречената инспекциска мерка изнесува 30 дена од приемот на решението и постојано**

 3. Раководното или друго овластено лице во Центарот се задолжува, веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки , согласно член 334 став 4 од Законот.

 4. Жалбата изјавена против ова решение, не го одлага неговото извршување.

 **О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 1 од Законот за социјалната заштита, преку инспекторите за социјална заштита Снежана Михајловска со службена легитимација број 0024, Сејди Џемаили со службена легитимација број 0015 и Зорица Цветковска со службена легитимација број 0006 , изврши редовен инспекциски надзор над субјектот на инспекциски надзор ЈУ Меѓуопштински центар за социјална работа Велес, со седиште на ул.,,Бутнишкарова,,бр. 3 Велес застапуван од Директорот Азиза Џини и состави Записник бр.16-391 од 12.10.2021 година, во кој се констатирани недостатоци и неправилности во постапката за остварување и користење на правото на надоместок на плата за скратено работно време..

Жалбата не го задржува извршувањето на решението согласно член 340 став 2 од Законот.

 Врз основа на изнесеното се одлучи како во диспозитивот на ова решение

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-391 од 12.10.2021 година

 Инспектори за социјална заштита,

 Снежана Михајловска

 Сејди Џемаили

 Зорица Цветковска